Berei die koekmengsel voor volgens die aanwysings op die verpakking en bak 15 tot 30 min. of tot ’n steekpen skoon uitkom wanneer dit in die koek gesteek word. Sit die koek op ’n draadrak om af te koel.
Meringue-versiersel: Klits die eierwitte met ’n elektriese klitser tot skuimerig en voeg die kremetart by. Klits tot stywe punte vorm. Voeg die strooisuiker bietjies-bietjies by terwyl jy die eierwitte teen ’n hoë spoed klits. Wanneer die laaste strooisuiker bygevoeg is, sal die mengsel glad en glansend lyk.